Gripp A alamtüüp H1N1

2009 H1N1 A-tüüpi gripiks ehk seagripiks ehk pandeemiliseks A(H1N1) gripiks ehk A(H1N1) gripiks ehk gripiviiruse A/H1N1 infektsiooniks nimetatakse inimeste nakkavat gripitüüpi. Aprillis 2009 sai alguse esmalt seagripi nime all tuntud gripipuhang. Nimi pärines oletusest, et viirus on pärit sigadelt. Uuemate uuringute andmetel oli tegu aga hoopis neljakordse reassortantviirusega: ühe inimgripi-, ühe linnugripi- ja kahe seagripiviiruse kombineerumisel tekkinud uue viirustüübiga. WHO on soovitanud kasutada seagripi asemel mõistet A-gripp või uusgripp (novel flu). Uut grippi põhjustab inimestel teadlaste arvates A-tüüpi gripiviiruse alamtüüp H1N1, mille reservuaariks on inimene. Haigustekitaja sarnaneb 1918. aasta pandeemilise A-gripiviiruse alamtüübiga, mis põhjustas hispaania grippi. Piisknakkuse patogeensust peetakse madalaks, kuna paljud haigusjuhud olid asümptomaatilised või oli kulg nii kerge, et grippi ei kahtlustatud ning arsti poole ei pöördutud. Uue gripi haigustunnused võivad kattuda hooajalise gripi tunnustega: kõrge palavik, köha, peavalu, konjunktiviit ja liigesevalu ning tüsistusena kopsupõletik ning surm (ägedast viiruspneumooniast (ARDS)). Ligi pooltel haigestunutel ei esine kõrget palavikku. Uus gripp võib avalduda seedehäiretena: iiveldus, kõhukrambid ja kõhulahtisus. Uuele gripile iseloomulikud haigussümptomid võivad olla ka hingamisraskused või sinakaks tõmbunud huuled ja valud rinnus. Peale tavaliste gripisümptomite tuleb seagripi korral olla eriti ettevaatlik järgmiste haigusnähtude esinemisel ja kohe ühendust võtta lastearstiga: nahk on sinakas või hall laps ei joo piisavalt (väikelaste puhul harv pissimine ka) laps ei ärka või reageeri millegi peale laps on nii pahuras tujus, et ei taha isegi süles olla. Uut grippi diagnoositakse tänapäeval valdavalt laboratoorse diagnostika meetoditega – määratakse viiruse RNA või antigeeni ning antikehad näiteks PCR-meetoditega. Enamikul juhtudel on ravi toetav, antibiootikumidest ei ole gripi korral abi. Arsti ettekirjutusel võidakse patsiendile manustada toimeainega oseltamivirum (Tamiflu) ravimeid. Osad teadlased peavad seagripiravimit Tamiflu lastele ohtlikuks. Uuematel andmetel (2013) kasvab haigusjuhtude arv, mis on Tamiflule resistentseks muutunud. Jaapani tootja Toyama Chemicals töötas 2002.aastal välja eksperimentaalse gripiviirusevastase ravimi favipiraviir. Nakatumise vältimiseks soovitatakse pesta sageli käsi ning vältida haiguspuhangu ajal rahvarohkeid kohti, köhides ja aevastades tuleks suu katta pigem varruka kui peopesaga. Sealiha söömine seagrippi haigestumist ei põhjusta.  Pikemalt artiklis A(H1N1)2009 gripipandeemia 25. aprillil 2009 kuulutas Maailma Terviseorganisatsioon uue gripipandeemiaga seoses välja rahvusvahelise tähtsusega rahvatervisealase hädaolukorra. 10. augustil 2010 kuulutati pandeemia lõppenuks. 2014 – Terviseameti andmetel on viroloogilise seire käigus Eestis uus gripp laboratoorselt kinnitatud: Märkus: ÜHVN - ülemiste hingamisteede ägedad viirusnakkused Sel talvehooajal levis ka Soomes A-gripiviirus (H1N1p) ehk seagripp. Terviseameti andmetel on viroloogilise seire käigus Eesis laboratoorselt kinnitatud gripiviirus A(H1N1)pdm09: Terviseameti andmetel on viroloogilise seire käigus Eestis A gripiviiruse alatüüp (A(H1N1)pdm09) laboratoorselt kinnitatud: Seagripp saabus Venemaale Ukrainast. 22. jaanuari seisuga oli Ukrainas grippi surnud 72 inimest. Donbassi okupeeritud aladel oli pühapäevase seisuga surnud ligi 300 inimest. Esimesed seagripijuhtumid 2016. aastal fikseeriti Venemaa lõunaregioonides ja Põhja-Kaukaasias. Rostovi oblastis suri ühe päeva jooksul seagripi tüsistustesse kuus inimest. Peterburis kuulutati välja gripi- ja hingamisteede ägeda viirusinfektsiooni epideemia, sest arsti poole pöördus iga päev 11 000 – 12 000 inimest. Seagrippi on Peterburis surnud juba üle 30 inimese. Mari Järvelaid, Sirje Timmusk,Gripiviiruse epidemioloogia ja organismi immuunvastus, Eesti Arst 2010; 89(1):21–30, Veebiversioon (vaadatud 14.02.2014) Gripiviiruse A/H1N1 infektsioon, Veebiversioon (Vaadatud 14.02.2014) Ed Pilkington, What's in a name? Governments debate 'swine flu' versus 'Mexican' flu, theguardian.com, Tuesday 28 April 2009 18.17 BST, Veebiversioon (vaadatud 14.02.2014) (inglise keeles) Kalev Kask,Teadlased: seagripi viirus on sama jube kui 1918. aasta haigustekitaja, 13. juuli 2009, veebiversioon (vaadatud 14.02.2014) Villu Päärt, Seagripi müüdid: Põhisümptom on palavik, 03.12.2009 10:24, veebiversioon (Vaadatud 14.02.2014) Marge Sillaots, Seagripi ravim Tamiflu võib olla lastele ohtlik, 11. august 2009, Veebiversioon (Vaadatud 14.02.2014) Sarah Boseley, Swine flu cases resistant to Tamiflu are becoming more common, say scientistsStrains of drug-resistant flu are said to be able to pass from one human to another, theguardian.com, Monday 18 March 2013 13.51 GMT, veebiversioon (vaadatud 14.02.2014) (inglise keeles) Tatiana Baranovich, Sook-San Wong, Jianling Armstrong, Henju Marjuki, Richard J. Webby, Robert G. Webster ja Elena A. Govorkova, T-705 (Favipiravir) Induces Lethal Mutagenesis in Influenza A H1N1 Viruses In Vitro, J. Virol., aprill 2013, 87.väljaanne, nr 7, lk 3741–3751, veebiversioon (vaadatud 21.09.2014)(inglise keeles) Ülemiste hingamisteede ägedatesse viirusnakkustesse haigestumine, Veebiversioon (vaadatud 06.03.2014)] Karoliina Vasli,Eluohtlik seagripp on tagasi: iga päevaga kasvab haigestunute arv!, 14. veebruar 2014, Veebiversioon (vaadatud 14.02.2014) Terviseamet, 5. nädal: Grippi haigestumine jätkas kasvu, 4.02.2015, veebiversioon (vaadatud 24.02.2015) Grippi haigestunute arv hakkas 3. nädalal kiiresti kasvama, veebiversioon (vaadatud 26.01.2016)] Lauri Laugen, Venemaal levib (sea)gripiepideemia, Peterburis on surnud üle 30 inimese, 25. jaanuar 2016, veebiversioon (vaadatud 25.01.2016) WHO Pandemic (H1N1) 2009 – Full coverage WHO Statement 22 January 2010 – Statement of the World Health Organization on allegations of conflict of interest and 'fake' pandemic "Eestis suri 13-aastane poiss uude grippi" Postimees, 23. november 2009 WHO, WHO Guidelines for Pharmacological Management of Pandemic Influenza A(H1N1) 2009 and other Influenza Viruses, Part I Recommendations, 2010, Veebiversioon (vaadatud 14.02.2014) (inglise keeles) Laura Sanders, Pregnant women’s immune systems overreact to the flu, 3. oktoober 2014 Jaan-Juhan Oidermaa: "Meenutades seagrippi: kuidas pandeemia Eestit külastas" ERR Novaator, 17. märts 2020